SET เปิดพุ่ง 14 จุด ทะลุ 1,400 รับ “ฟันโฟลว์” ไหลเข้า ฟากโบรกฯแนะระวังแรงขายทำกำไร
SET เปิดพุ่ง 14 จุด ทะลุ 1,400 รับ "ฟันโฟลว์" ไหลเข้า ฟากโบรกฯแนะระวังแรงขายทำกำไร
23 พ.ย. 2563

ผู้สื่อข่าวรายงานว่า ดัชนีตลาดหุ้นไทย ณ เวลา 10.03 น. อยู่ที่ 1,403.23 จุด บวก 13.89 จุด หรือ 1% สูงสุดที่ 1,404.13 จุด ต่ำสุดที่ 1,395.58 จุด มูลค่าการซื้อขาย 8 พันล้านบาท ส่วนหุ้นที่มีมูลค่าซื้อขายสูงสุด 3 อันดับแรก ดังนี้
ด้าน บล.กรุงศรี มอง SET index มีโมเมนตัมปรับตัวขึ้นต่อได้ในกรอบ 1380-1400 จุด จากทิศทาง fund flow นักลงทุนต่างชาติที่เข้ามาอย่างต่อเนื่อง โดยซื้อสุทธิ +5.7 พันล้านบาทในสัปดาห์ที่แล้ว และ +3.1 หมื่นล้านบาทในสัปดาห์ก่อนหน้า แต่ความเสี่ยงเริ่มปรับตัวขึ้น เมื่อ SET index ปรับตัวขึ้นต่อ (เกือบ 200 จุดใน 3 สัปดาห์) และมูลค่า PER ปรับตัวขึ้นสูง +2.3SD ของค่าเฉลี่ยย้อนหลัง 3 ปี ความเสี่ยงการปรับตัวลงต่อข่าว ร้ายก็สูงขึ้น
ขณะ บล.เคทีบี (ประเทศไทย) มอง ตลาดยังมีโอกาสขึ้นยืนเหนือถึง 1400 จุด ได้ แต่คงต้องระวังการขายทำกำไรหลังผ่านจุด 1390 จุดซึ่งเป็นเป้าหมายแรกของเราและดัชนีฯเดือนนี้ขึ้นมาถึง 16% จึงแนะรอซื้อในจังหวะที่ราคาอ่อนตัวลงมา หุ้นกลุ่ม Cyclical Stock จะเป็นกลุ่มน่าลงทุน จากการฟื้นตัวของกำไรตลาดและเศรษฐกิจโลก อาทิ กลุ่มธนาคาร (BBL, KBANK) หุ้นที่เคยได้รับผลกระทบ Covid-19 มาก่อน (อาทิ AOT, CRC, BDMS, PTTGC) และหุ้นอิงการลงทุน (WHA)